ΚΑΝΟΝΙΣΜΟΣ (ΕΟΚ) αριθ. 282/92 ΤΟΥ ΣΥΜΒΟΥΛΙΟΥ της 3ης Φεβρουαρίου 1992 για τη συμπλήρωση και την τροποποίηση των κανονισμών (ΕΟΚ) αριθ. 3587/91 και (ΕΟΚ) αριθ. 3588/91, για την παράταση, κατά το 1992, της εφαρμογής των κανονισμών (ΕΟΚ) αριθ. 3831/90, (ΕΟΚ) αριθ. 3832/90, (ΕΟΚ) αριθ. 3833/90, (ΕΟΚ) αριθ. 3834/90 και (ΕΟΚ) αριθ. 3835/90 περί εφαρμογής γενικευμένων δασμολογικών προτιμήσεων, κατά το έτος 1991, σε ορισμένα προϊόντα, καταγωγής αναπτυσσομένων χωρών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι η οικονομική κατάσταση της Αλβανίας επιδεινώθηκε σε τέτοιο βαθμό ώστε η χώρα αυτή να αντιμετωπίζει προβλήματα ανάλογα με εκείνα των χωρών οι οποίες επωφελήθηκαν κατά το παρελθόν γενικευμένων προτιμήσεων-

ότι η Εσθονία, η Λετονία και η Λιθουανία επανέκτησαν την ανεξαρτησία τους, η δε οικονομική τους κατάσταση επιδεινώθηκε σε τέτοιο βαθμό ώστε οι τρεις αυτές χώρες να αντιμετωπίζουν προβλήματα ανάλογα με εκείνα των χωρών οι οποίες επωφελήθηκαν κατά το παρελθόν των γενικευμένων προτιμήσεων-

ότι η Αλβανία, η Εσθονία, η Λετονία και η Λιθουανία πρέπει, κατά συνέπεια, να επωφεληθούν, μεταβατικώς, του συστήματος γενικευμένων προτιμήσεων, για να αυξηθούν οι εξαγωγές τους, με σκοπό να επιταχυνθεί η οικονομική τους ανάπτυξη, να προωθηθεί η εκβιομηχάνισή τους και να επιταχυνθούν οι ρυθμοί ανάπτυξης-

ότι το ευεργέτημα των γενικευμένων προτιμήσεων ανεστάλη προσωρινά έναντι της Δημοκρατίας της Κορέας, λόγω μιας μεταχείρισης που συνεπάγεται διακρίσεις, την οποία εφάρμοσε η χώρα αυτή έναντι της Κοινότητας, στον τομέα της πνευματικής ιδιοκτησίας- ότι, επειδή καταργήθηκε αυτή η μεταχείριση που συνεπάγεται διακρίσεις, δεν υπάρχει λόγος να διατηρηθεί η αναστολή αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 4 του κανονισμού (ΕΟΚ) αριθ. 3587/91 (2), προστίθεται το ακόλουθο εδάφιο:

"Το παράρτημα ΙΙΙ μέρος Α του κανονισμού (ΕΟΚ) αριθ. 3831/90, το παράρτημα V μέρος Α του κανονισμού (ΕΟΚ) αριθ. 3832/90, το παράρτημα ΙΙΙ μέρος Α του κανονισμού (ΕΟΚ) αριθ. 3833/90, συμπληρώνονται με τις ακόλουθες χώρες:

053 Εσθονία

054 Λετονία

055 Λιθουανία

070 Αλβανία."

Το κείμενο της παραπομπής (γ) στο κάτω μέρος της σελίδας του παραρτήματος ΙΙ του κανονισμού (ΕΟΚ) αριθ. 3833/90, αντικαθίσταται από το ακόλουθο κείμενο:

"γ) Το ευεργέτημα των προτιμήσεων δεν χορηγείται στα προϊόντα που συνοδεύονται από δύο αστερίσκους, καταγωγής Εσθονίας, Γροιλανδίας, Λετονίας, Λιθουανίας ή Πολωνίας."

Στο άρθρο 1 των κανονισμών (ΕΟΚ) αριθ. 3831/90, (ΕΟΚ) αριθ. 3832/90 και (ΕΟΚ) αριθ. 3833/90, η παράγραφος 3 διαγράφεται.

Άρθρο 2

Το άρθρο 1 του κανονισμού (ΕΟΚ) αριθ. 3588/91 (3), συμπληρώνεται από τα ακόλουθα:

"εξαιρέσει της παραγράφου 3 του άρθρου 1, που διαγράφεται."

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Φεβρουαρίου 1992. Για το Συμβούλιο

Ο Πρόεδρος

Joao de Deus PINHEIRO

(1) Γνώμη που διατυπώθηκε στις 17 Ιανουαρίου 1992 (δεν έχει ακόμη δημοσιευθεί στην Επίσημη Εφημερίδα). (2) ΕΕ αριθ. L 341 της 12. 12. 1991, σ. 1. (3) ΕΕ αριθ. L 341 της 12. 12. 1991, σ. 6.